stanford-oval/wikipedia huggingface dataset:
The Murkoff Account (קומיקס)
המשכיות

מתברר שהוולריידר עזב את גופו של מיילס אפשר והשתלט על מושבת נמלים בתור מארחיו החדשים. בנוסף, מתברר שהפיצוץ שקרה בסוף Outlast 2 נגרם בגלל הוולריידר.
סיימון פיקוק, שהופיע כדמות מוצללת בסוף ההרחבה Outlast Whistleblower והזהיר את ווילון פארק על ההשלכות שבפרסום התיעוד על מארקוף, נחשף לראשונה.
סיפור מקורם של כריס ווקר וריצ'רד טרגר והסיבות להגעתם להר מאסיב נחשפים לקוראים.
נחשף מה גרם לג'יין דו להגיע לבית החולים, מה שהוביל את בלייק ולין לנגרמן לעיירה Tample Gate ולעלילת המשחק השני.
מוסבר למה בלייק ולין חשבו שלין בהיריון ב-Outlast 2 ולמה תושבי Tample Gate השתגעו.
נחשף מה עלה בגורלו של בלייק לנגרמן לאחר Outlast 2. אולם, מצבם של ווילון פארק ומיילס אפשר לא ידוע.
הערות שוליים

↑  Adam Dodd, ‘Outlast’ Comic Issue 1 Review: Meet the Pauls, Bloody Disgusting!, ‏2016-07-12 (באנגלית אמריקאית)
↑  https://twitter.com/theredbarrels/status/931581989920165888, Twitter
↑  Comic books, Red Barrels (באנגלית אמריקאית)
Dear Future Husband

"Dear Future Husband" הוא סינגל של הזמרת-יוצרת האמריקאית, מייגן טריינור, שיצא כסינגל השני של המיני-אלבום Title, וכסינגל השלישי של אלבום האולפן Title. השיר נכתב על ידי מייגן טריינור וקווין קדיש (אנ'), והופק על ידי קווין קדיש.
וידאו קליפ

הווידאו קליפ של השיר בוים על ידי פטימה רובינסון (אנ'), בהשראה מהרומן The Stepford Wives (אנ') של איירה לוין. טיזר בשחור-לבן מהווידאו קליפ פורסם על ידי טריינור בחשבון האינסטגרם שלה ב-12 במרץ 2015. ארבעה ימים לאחר מכן, היא הציגה את הווידאו קליפ ב-Today (אנ'). צ'ארלי פות', איתו שיתפה פעולה בשיר "Marvin Gaye" (אנ'), מופיע בווידאו קליפ. נכון לאוקטובר 2022, הווידאו קליפ נצפה למעלה מ-610 מיליון פעמים ביוטיוב.
חלק מהמבקרים שיבחו את הנראות הכללית של הווידאו קליפ והלוק של טריינור בווידאו קליפ. מבקרים אחרים היו ביקורתיים יותר והשוו את הווידאו קליפ עם ווידאו קליפים אחרים, בין היתר עם "Blank Space" של טיילור סוויפט ו-"Before He Cheats" של קארי אנדרווד.
הווידאו קליפ עורר מחלוקת וספג ביקורות באינטרנט, על האשמות של אנטי-פמיניזם, סקסיזם והנצחה של סטריאוטיפים מגדריים, בדומה ל-"All About That Bass".‏ כמו כן, הווידאו קליפ הואשם במיזוגיניה, בכך שהוצע שנשים יכולות להיות אך ורק עקרות בית. טריינור כחישה את ההאשמות והסבירה את כוונתה: "אני חושבת שרק כתבתי את השיר שלי לבעלי לעתיד שם בחוץ, היכן שהוא נמצא. הוא מצמרר עכשיו, לוקח דקה להתכונן בשבילי; זה הולך להיות נהדר." וונדי גלר, מ-Yahoo!, חשבה כי: "זה צריך להיות ברור שהשיר והווידאו קליפ לא אמורים להילקח ברצינות", והאמינה שהמחלוקת עלולה להניע ללא כוונה את הצפיות בווידאו קליפ.
מיקומי שיא

|   ‏‏‏  מצעדים ודירוגים (2015–2016)> מדינה |   ‏‏‏  מצעדים ודירוגים (2015–2016)> מצעד |   ‏‏‏  מצעדים ודירוגים (2015–2016)> מיקום שיא |   ‏‏‏  מצעדים ודירוגים (2015–2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 14 |  |
|  אוסטרליה | מצעד הסינגלים האוסטרלי | 9 |  |
|  אירלנד | מצעד הסינגלים האירי | 26 |  |
|  ארצות הברית | בילבורד הוט 100 | 14 |  |
|  ארצות הברית | מצעד השירים העכשוויים למבוגרים | 19 |  |
|  ארצות הברית | מצעד 40 השירים למבוגרים | 13 |  |
|  ארצות הברית | מצעד הדאנס/מיקס שואו איירפליי | 39 |  |
|  ארצות הברית | מצעד 40 שירי המיינסטרים | 16 |  |
|  גרמניה | GfK – טופ 100 | 37 |  |
|  דרום אפריקה | אנטרטיינמנט מוניטורינג אפריקה | 3 |  |
|  הולנד | מצעד 40 הסינגלים ההולנדיים | 5 |  |
|  הולנד | מצעד 100 הסינגלים ההולנדי | 72 |  |
|  הממלכה המאוחדת | מצעד הסינגלים הבריטי | 20 |  |
|  ולוניה | אולטראטופ 40 | 16 |  |
|  ונצואלה | רקורד ריפורט | 4 |  |
|  מקסיקו | טופ 100 – מקסיקו | 17 |  |
|  ניו זילנד | המצעד הניו זילנדי הרשמי | 27 |  |
|  סלובניה | SloTop50 | 17 |  |
|  סלובקיה | ČNS IFPI | 33 |  |
|  סלובקיה | Singles Digitál Top 100 | 31 |  |
|  ספרד | PROMUSICAE | 54 |  |
|  סקוטלנד | מצעד הסינגלים הסקוטי | 12 |  |
|  פולין | ZPAV | 5 |  |
|  פלנדריה | אולטראטופ 50 | 11 |  |
|  צ'כיה | ČNS IFPI | 11 |  |
|  קנדה | קנדה הוט 100 | 22 |  |
|  שוודיה | סוורייטופליסטן | 58 |  |
|  שווייץ | המצעד השווייצרי | 57 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  אוסטריה | Ö3 אוסטריה טופ 40‏ | 68 |  |
|  אוסטרליה | מצעד הסינגלים האוסטרלי | 39 |  |
|  ארצות הברית | בילבורד הוט 100 | 74 |  |
|  קנדה | קנדה הוט 100 | 96 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 4× פלטינה | 280,000 |
| קנדה (Music Canada) | 3× פלטינה | 240,000 |
| דנמרק (IFPI Danmark) | זהב | 30,000^ |
| מקסיקו (AMPROFON) | פלטינה + זהב | 90,000 |
| ניו זילנד (RMNZ) | זהב | 7,500* |
| ספרד (PROMUSICAE) | זהב | 20,000 |
| שוודיה (GLF) | פלטינה | 40,000 |
| הממלכה המאוחדת (BPI) | פלטינה | 600,000 |
| ארצות הברית (RIAA) | 3× פלטינה | 3,000,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| ארצות הברית | 17 במרץ 2015 | להיט רדיו עכשווי | אפיק רקורדס |  |
| איטליה | 8 במאי 2015 | איירפליי | אפיק רקורדס |  |
| גרמניה | 26 ביוני 2015 | תקליטור | סוני מיוזיק אנטרטיינמנט |  |
אבה (הונגריה)

אבּה או אבּא (בהונגרית: Aba) היא עיר קטנה במרכז טרנסדנוביה המרכזי, במחוז פייר, בנפת סקשפהרוואר.
מיקום

אבה ממוקמת 20 ק"מ דרומית-דרום מזרחית מסקשפהרוואר, בחלקו הצפוני של מזהפלד, בעמק של נחל השארוויז. שטח השיפוט שלו הוא 88,000 דונם.
מיקום > גישה

ניתן להגיע לעיירה ברכבת מכיוון סקשפהרוואר.
ניתן להגיע אליה בכביש הראשי 63 מכיוון סקשפהרוואר ושארבוגארד.
בתחבורה ציבורית באמצעות אוטובוסי וולאנבוס (Volánbusz).
מיקום > חלקי היישוב

באראנד הפנימית (Belsőbáránd)
בודאקייטור ממוקם 5 ק"מ צפונית מערבית ממרכז אבה.
היסטוריה

אבה או בֶּשֶנֶייה היה היישוב הצפוני ביותר של הפצ'נגים באזור שאר. אין נתונים מדויקים כמה זמן היישוב נושא את השם אבה, אך אנו יודעים כי בסביבות 1298 – 1300 אחד מאנשי השופט אישטוואן היה פצ'נגי בשם אבה, ובשנת 1361 הוזכר אנדראש מאבה כאחד מאנשי המלך.
בסוף המאה ה-19, בכפר היו כבר תחנת רכבת, סניף דואר, ז'נדרמריה וכיבוי אש, ובשנת 1900 הגיעה אוכלוסייתה ל-3,500. הוא התפתח בהמשך בין שתי מלחמות העולם.
היישוב סבל רבות במהלך מלחמת העולם השנייה ויהודיה גורשו והושמדו. ב-21 במרץ 1945 שוחררה על ידי כוחות סובייטים. כתוצאה של לחימה ארוכה וכבדה עם הוורמכט, 165 בתי מגורים הפכו לבלתי ראויים למגורים.
לאחר המלחמה החלה אבה להתפתח שוב; בשנות ה-50 התגוררו בה כבר כ-4,300 תושבים, וב-10 ביולי 2013 העניק נשיא הרפובליקה ליישוב מעמד של עיר.
אתרים בעלי חשיבות

הכנסייה הקתולית בשם השילוש הקדוש באבה נבנה בשנת 1756 לכבוד השילוש הקדוש. המיוחדות האדריכלית שלה היא שהיא מסמלת גם את השילוש הקדוש עם תוכנית הרצפה המשולשת שלה ופתרונות מפורטים (חלונות מסודרים לשלושה, ציורי קיר). כנראה עבודתו של אדריכל פאול האצינגר מהעיר לינץ באוסטריה.
אנדרטת הגבורה של מלחמת העולם הראשונה, פסלו של בלה פרקש, נחנכה בשנת 1925.
האנדרטה למלחמת העולם השנייה נערכה בשנת 1992.
האנדרטה למרד ההונגרי של 1956, הוקמה בשנת 2006.
אחוזת זיצ'י - בולוורי, הידועה מקומית בשם Kiskastély, ובה חנות מכולת.
אחוזת ביסינגן-זיצ'י או טירה גראנד, מגורים פרטיים, אינם פתוחים לקהל.
טירת הולצר-ג'זיי-ג'ניגה-ספינגלר (בבבלסבראנד).
נתונים דמוגרפיים

תושבים לפי חלוקה דתית:
בשנת 1840: 406 רומים קתולים, 18 לותרנים, 1218 קלוויניסטים, 105 יהודים, סך הכל: 1747;
בשנת 1910: 2379 רומים קתולים, 16 לותרנים, 1688 קלוויניסטים, 1 אוניטרי, 78 יהודים, 2 דתות אחרות, סך הכל: 4164;
בשנת 1940: 2494 רומים קתולים, 3 יוונים קתולים, 3 יוונים אורתודוקסים, 11 לותרנים, 1644 רפורמים, 44 יהודים, סך הכל: 4199;
בשנת 1948: 1,797 רומים קתולים, בסך הכל 3,258 ללא יהודים;
בשנת 2019: בסך הכל 4,660 תושבים.
ילידי המקום

איזידור ברנה (בראון), עיתונאי, משורר, הונגרי-יהודי, חלוץ העיתונות הצהובה בהונגריה שהפך לעורך האחראי של פשטי נפלו
אימרה טאוסיג (1894–1945) שחקן נבחרת הכדורגל הלאומית, חלוץ, קיצוני ימיני. נרצח בשואה.
הערות שוליים

↑  A vonalon 2009. decemberben megszűnt a személyforgalom, néhány év múlva átmenetileg újraindult, de 2016-os állapot szerint a járaton csak vonatpótló autóbuszok közlekednek. 2019-es állapot szerint megint 'rendes' vonatok közlekednek, napi két pár.
↑  "A Magyar Köztársaság Helységnévtára, 2011" (php) (בהונגרית). Központi Statisztikai Hivatal.
↑  "A köztársasági elnök 325/2013. (VII. 10.) KE határozata városi cím adományozásáról" (pdf). Magyar Közlöny 2013. évi 118. szám, 64033. oldal.
אחוזת ביסינגן-זיצ'י
אבן באת'

רחוב גרייט פולטני בבאת', בכיוון מערב לגשר פולטני. הסגנון האדריכלי ואבן באת' שימשו בבניינים רבים בעיר.
מכרה פירס המהווה חלק ממכרות קומב דאון ובאת'המפטון דאון
אבן באת' (באנגלית: Bath Stone) היא אבן גיר אואוליטית המורכבת משברים גרגיריים של סידן פחמתי. האבן נחצבה לראשונה במכרות קומב דאון ובאת'האמפטון דאון שבסאמרסט, אנגליה. כתוצאה מבניית תעלת בוקס נחצבה האבן גם במקומות אחדים בווילטשייר. החציבה התת-קרקעית של האבן נמשכת באזור קורשאם, אך בקנה מידה קטן יותר בהשוואה לעבר.
במהלך תור היורה היה האזור שבו נמצאת כיום באת' מתחת לים רדוד. משקעים ימיים הצטברו בשכבות וגרגירים החלו להתכסות בסיד כשהתגלגלו על קרקעית הים ויצרו סדרה באת'וניאנית של סלעים. כשמתבוננים במיקרוסקופ הגרגרים האלה, או אואוליטים, נראים כסלעי משקע הנוצרים מאואואידים (Ooid), שהם גרגרים כדוריים המורכבים משכבות קונצנטריות. השם נגזר מהמילה òoion ביוונית עתיקה, שמשמעותה ביצה. אואוליטים מורכבים מאואואידים בקוטר רבע עד 2 ננומטרים, וסלעים המורכבים מאואואידים הגדולים מ-2 מילימטרים נקראים פיסוליטים (pisolites). הפיסוליטים מכילים שברים זעירים של קונכיות או סלעים ולעיתים גם שרידי שלדים של בעלי חיים ימיים. צבע הדבש החמים שלה הקנה לעיר באת', שהוכרזה כאתר מורשת עולמית, את המראה הייחודי שלה. אחת מתכונותיה העיקריות של אבן באת' היא היותה "אבן חופשית", כלומר אבן שניתן לנסרה בכל כיוון, וזאת בניגוד לסלעים אחרים כגון לווחה, המתפצלים במישורי חולשה הנובעים מהתפתחות המארג המישורי של הסלע כתוצאה מעיוות.
אבן באת' שימשה באופן נרחב כחומר בנייה ברחבי דרום אנגליה עבור כנסיות, בתי מגורים ובנייני ציבור כגון תחנות רכבת. חלק מהמחצבות שמהן נחצבה האבן עדיין פעילות. ראלף אלן קידם את השימוש באבן בתחילת המאה ה-18, כולל באחוזה שלו בפארק פריור, אם כי היא הייתה בשימוש גם לפני תקופתו. בית החולים המלכותי הלאומי למחלות ראומטיות, שהוקם ב-1738 ותוכנן על ידי ג'ון ווד האב, נבנה מאבן באת' שנתרמה על ידי אלן, והוכרז כבניין רשום מדרגה II. על הבניין יש גמלון מאבן באת' המתאר את אלגוריית השומרוני הטוב. בנוסף, כנסיית סנט סטיבנס, השוכנת בגבעת לנסדאון, נבנתה מאבן גיר שמקורה במכרה לימפלי סטוק, הנמצא בעמק לימפלי סטוק. באבן נעשה שימוש רב גם מחוץ לבאת'. תחנת השאיבה קלברטון, השוכנת בכפריר קלברטון, נבנתה מאבן באת' בערך ב-1810, ומטרתה הייתה לשאוב מים מנהר אייבון, ולהעבירם לתעלת קנט ואייבון באמצעות כוח המופק מזרימת הנהר. האבן שימשה גם לבניית אמת המים דנדאס, שאורכה 137.2 מטרים ויש בה שלוש קשתות הבנויות מאבן באת', עם פילסטרים דוריים ומעקה בכל קצה. מבנים נוספים הבנויים כולם או רובם מאבן באת' הם קתדרלת בריסטול, אחוזת בית לנקסטר הג'ורג'יאנית שנבנתה ב-1825 עבור הדוכס מיורק ומאולבני, בית אפסלי שהיה בית עירוני בו התגורר הדוכס הראשון מוולינגטון, האחוזה גטקום פארק ואחוזת טינטספילד.
א שבת טיש

א שבת טיש הוא אלבום אולפן של זמירות שבת המכיל לחנים של המלחין חיים בנט ושר אותו סולו הזמר שלמה כהן האלבום מכיל 15 רצועות והוא יצא לאור בשנת 2000 בחברת התקליטים גל פז.
השיר הראשון באלבום אוהבי ה' בוצע על ידי שלמה כהן ומקהלת רננו חסידים באלבום אוהבי ה' בשנת 1993.
רשימת רצועות

| מס' | שם | מילים | משך |
| --- | --- | --- | --- |
| 1. | אוהבי ה'  | כל מקדש שביעי | 4:19 |
| 2. | אנעים זמירות  | שיר הייחוד | 4:57 |
| 3. | אשת חיל  | אשת חיל | 4:02 |
| 4. | מזמור שיר  | תהילים צ"ב | 4:14 |
| 5. | ושמרו  | חומש שמות, נוסח הקידוש | 4:02 |
| 6. | הרחמן הוא ינחילנו  | ברכת המזון | 2:51 |
| 7. | זכר חסדו  | תהילים צ"ח | 4:48 |
| 8. | אתה אחד  | ברכת אתה אחד | 3:22 |
| 9. | ישמח משה  | תפילת שחרית של שבת | 4:27 |
| 10. | ישמחו  | שחרית של שבת | 6:25 |
| 11. | הוא אשר דיבר  | מנוחה ושמחה | 4:09 |
| 12. | בואי בשלום  | לכה דודי | 3:22 |
| 13. | ברוך הוא  | ברוך ה' יום יום | 3:49 |
| 14. | אלקה דיליה  | יה ריבון עלם | 4:35 |
| 15. | א ניגון לכבוד שבת  |   | 5:31 |
Match! Strana

| --- | --- |

 פרטי הערוץ
 מדינה:  רוסיה 
 תאריך השקה:  1 בספטמבר 2009 
 בעלות:  גזפרום-מדיה 
 http://matchtv.ru/channel/strana
 
Match! Strana (ברוסית: Матч! Страна) הוא אחד מערוצי הספורט של חברת האחזקות Match! (המחזיקה גם בבעלות על ערוץ Match TV ורשת Match Premier), שהחל לשדר ב-1 בספטמבר 2009, בתחילה כפרויקט של מהדורת הספורט של רשת NTV-Plus ולאחר מכן עבר הערוץ לבעלות גזפרום-מדיה.
רעיון הערוץ

בשלב הראשוני של עבודתו, המטרה העיקרית של הערוץ הייתה לפרסם את חבילות הספורט בתשלום של NTV-Plus, ששווקה בשם Sport Plus. הערוץ הראה את כל מה שניתן היה לראות בערוצי טלוויזיה ספורט אחרים בהפקת חברת הטלוויזיה עצמה. הערוץ שידר אירועי ספורט גדולים בענפי כדורגל, הוקי, כדורסל, רוגבי, החלקה אמנותית, אגרוף, שחייה, כדורעף, ביליארד וענפים אחרים.
בזמן תחילת השידור של הערוץ, לחברת NTV-Plus היו זכויות בלעדיות לשידור אירועי ספורט שונים, ביניהם - משחקי אליפות רוסיה בכדורגל, טורנירי מועדוני כדורגל אירופיים כמו ליגת האלופות והליגה האירופית), טורנירי גרנד סלאם טניס, גביע דייוויס, גביע הפדרציה לנשים, משחקי כדורסל של היורוליג, NHL, NBA ו-NFL, כמו גם שלבי ליגת היהלום באתלטיקה, שלבי "הגרנד פרי" בהחלקה אמנותית, קרבות של המתאגרפים המקצועיים החזקים ביותר. עד סתיו 2015 שידרו בספורט פלוס תוכניות שהופקו על ידי מנהלת ערוצי הטלוויזיה הספורטיביים של NTV-Plus (כולל כאלה שניתן היה לראות בערוצים אחרים), כמו תוכנית "מועדון כדורגל" ואחרים. כמו כן, במרווח של 3–4 שעות, שודרו מהדורות חדשות עם מגישים באולפן.
עד שנת 2015 NTV-Plus היה השדרן המרכזי של תחרויות יוקרתיות שהתקיימו ברוסיה: אליפות רוסיה בכדורגל, משחקי המועדונים הרוסים בגביעי כדורגל אירופיים, יורוליג, ליגת האלופות בכדורעף, הגרנד פרי. בהחלקה אמנותית "גביע רוסיה", טורניר הטניס "אליפות סנקט פטרבורג הפתוחה" ומשחקי בית של טניסאים רוסים בגביע דייוויס וגביע הפדרציה.
לאחר המעבר לידי חברת האחזקות Match, עבר הכיוון מחדש של הערוץ לשידור תחרויות רוסיות, כמו ליגת הכדורגל הלאומית, ליגת VTB, אליפות רוסיה בכדורעף, כדוריד וקטרגל, כמו גם ענפי ספורט שאינם זוכים לתשומת הלב הקבועה של הצופים: ביליארד, מרוצי מכוניות, ריקודים ספורטיביים וענפים אחרים.
בשנת 2019, הודיעה אחזקת גזפרום-מדיה כי תגדיל את מספר השידורים של תחרויות מקומיות, ותקדיש תשומת לב מיוחדת לספורט הילדים. בנוסף הערוץ מהווה לגוף השידור המרכזי של טורניר הכדורסל שבחסות התאחדות הכדורסל הרוסית.
הערות שוליים

↑  «Газпром-медиа» запускает новый канал о российском спорте «МАТЧ! СТРАНА»
אבישי גולדברג

| --- | --- |

 לידה:  1958 (בן 66 בערך) גבעתיים, ישראל 
 ענף מדעי:  ניהול רפואי 
 מקום לימודים:  אוניברסיטת תל אביב  אוניברסיטת בן-גוריון בנגב 
 מוסדות:  חיל הרפואה  אוניברסיטת בן-גוריון בנגב 
 מספר צאצאים:  3 
 
אבישי גולדברג (נולד ב-1958) הוא פרופסור לניהול מערכות בריאות ורפואת חירום, ואיש צבא ישראלי.
ביוגרפיה

גדל בגבעתיים. למד בבית הספר התיכון "דוד קלעי". לאחר גיוסו לצה"ל סיים קורס חובשים קרביים והחל להדריך בבית הספר לרפואה צבאית (בה"ד 10). בשנת 1978 יצא לקורס קצינים ובהמשך מונה למפקד קורס חובשים קרביים. לאחר שנה מונה לקצין ההדרכה של בית הספר לרפואה צבאית.
שירת בצבא הקבע ושימש בתפקידי ראש מדור הדרכה חילי, מפקד חוליית ההדרכה הארצית של חיל הרפואה, קצין אג"ם רפואה בפיקוד מרכז, ראש ענף חובשים, סגן מפקד בית הספר לרפואה צבאית, ראש ענף ארגון והדרכה חילי וסגן מפקד רפואה בפיקוד מרכז. בשנת 1996 הועלה לדרגת אלוף-משנה ומונה לתפקיד מפקד בית הספר לרפואה צבאית. בתום תפקידו מונה לתפקיד עוזר קצין הרפואה הראשי לארגון, אותו מילא עד מועד פרישתו מצה"ל בשנת 2000.
הוא בעל תואר ראשון ושני מאוניברסיטת תל אביב, תואר שני מבית הספר לרפואה של הצבא האמריקאי בבריאות הציבור וניהול רפואי, ותואר שלישי בניהול מערכות בריאות מאוניברסיטת בן-גוריון בנגב.
לאחר פרישתו מצה"ל, הצטרף לסגל הפקולטה למדעי הבריאות באוניברסיטת בן-גוריון. שימש בתפקידי ראש המחלקה לרפואת חירום, מנהל בית הספר למקצועות הבריאות הקהילתיים ע"ש רקנאטי, סגן דיקן הפקולטה למדעי הבריאות ויושב ראש ועדת ההוראה הפקולטית. גולדברג הוא חבר סנאט האוניברסיטה וחבר בוועד המנהל. הוא פרופסור מן המניין לניהול מערכות בריאות.
פרסם עשרות פרסומים מדעיים בתחום הניהול הרפואי ורפואת החירום, והנחה תלמידים רבים לתארים מתקדמים. זכה מספר פעמים בתואר מרצה מצטיין פקולטי ואוניברסיטאי.
גולדברג הוא חבר פעיל בוועדות מרכזיות באוניברסיטה, במערכת הביטחון ובמערכת הבריאות בישראל. משנת 1999 מכהן כחבר המועצה הלאומית ללוגיסטיקה במערכות הבריאות ועומד בראש הוועדה המדעית של המועצה.
באוגוסט 2010 מונה למשנה לרקטור אוניברסיטת בן-גוריון.
גולדברג נשוי ואב לשלושה ילדים.
פרסומים

Katz J.,Sharabi Y.,Chausho G. and A. Goldberg, "On the Association Between Hyper Cholesterolymia Cardio Vascular Disease and Severe Periodontal Disease", Journal of Clinical Periodontology, 2001, 11-12.
Goldberg A.,Bicasanski E.,Raz G. and D. Goldfarb, "The Health Care Services in the Orthopedic Outpatient Clinic in Hospitals in Comparison With an Orthopedic Clinic in the Community – Clients Satisfaction", Logistics in Health Care, 2001, 11-12.
Goldberg A., Shvarts S. and J. S . Pliskin, "Health Care Management Training For Physicians in Israel", Israel Medical Management Association Journal, 2001, 11-12.
Shasha S. and A. Goldberg, "Logistics and Health – What & Why", Logistics in Health Care, Vol. 3, 2000, 4-5, hebrew.
Ben-Abraham R.,Stein M.,Paret G.,Goldberg A.,Shemer J. and Y. Kluger, "Medics in the Israel Defense Forces and Their Experience in Trauma Care During Peacetime", The Israel Medical Association Journal, Vol. 1, 1999, 14-16
אבישי אביבי

| --- | --- |

אבי אביבי (מימין) ויוסי אלפי בחזרות למחזמר "קפוץ"
 לידה:  26 בדצמבר 1947 
 פטירה:  18 באוקטובר 2016 (בגיל 68)
 מדינה:  ישראל 
 בן או בת זוג:  ענת אביבי 
 פרסים והוקרה:  פרס אופיר לעיצוב האמנותי הטוב ביותר 
 פרופיל ב-IMDb
 
אבישי (אבי) אביבי (26 בדצמבר 1947 - 18 באוקטובר 2016) היה בתחילת דרכו שחקן וזמר, ומשנות השמונים היה אחד המעצבים האמנותיים (ארט דיירקטור) ומעצבי התפאורות הבולטים בישראל, בסרטי קולנוע, בהפקות טלוויזיוניות ובפרסומות. אביבי התגורר בתל אביב והיה נשוי לענת אביבי, נכדתה של מרים ברנשטיין-כהן.
קריירה

אביבי החל את דרכו כזמר ושחקן. הוא כיכב ב-1971, לצד עוזי פוקס במחזמר "קפוץ", שעיקרו היה שירים שהלחין עבור המחזמר דני סנדרסון. המחזמר, שכלל סצנות עירום, לא זכה להצלחה רבה. אותה תקופה ביצע אביבי את השיר "תנו ללכת", שחודש מאוחר יותר על ידי גבי שושן תחת השם "בראשית".
אביבי היה בשנות השבעים חבר קבוצת העין השלישית. בין השאר ביצע במסגרת פעילות החבורה את השיר "היי ג'ו בוא נעלה על הגל" של דוד אבידן. השיר הופיע בסרט "שלושה ואחת" של החבורה (1973), בו כיכב לצידם של אסי דיין, יונה אליאן ואורי לוי.
משנות השמונים התמקד אביבי בעיקר בעיסוקו כמעצב אמנותי וכמעצב תפאורות. בין השאר שימש בתפקיד זה בסרטים ישראליים כמו "המיועד" עליו זכה עם ענת אביבי בפרס אופיר; "רומן בהמשכים", "השגעון הגדול", "אלכס חולה אהבה", "סיפור שמתחיל בלוויה של נחש", "איש שאהב בעברית", "מול היערות", "אדמה משוגעת" (עליו זכה בפרס אופיר נוסף), "מלך של קבצנים" ו"המילים הטובות" של שמי זרחין. במקביל, שימש אביבי כמעצב בהפקות הוליוודיות כמו "שעתם היפה ביותר" (של שמעון דותן), "פגישה עם המוות" (עם פיטר יוסטינוב), "הנזל וגרטל" בהפקת קנון גרופ, "לא בלי בתי" (עם סאלי פילד), "רחובות ההרג (עם מייקל פארה), "גיבורים קטלניים" (1994, עם מייקל פארה), "הטל צל ארוך" (של וילמוש זיגמונד, עם מייקל יורק וליב אולמן) ו"המקור" (עם אל פצ'ינו). בשנת 2010 זכה בפרס אופיר על העיצוב האמנותי בסרט "זוהי סדום". אביבי שימש כמעצב אומנותי בסרט "יונה" משנת 2014 של הבמאי ניר ברגמן (עליו זכה בפרס אופיר רביעי). ובשנת 2015 עיצב תפאורה לסרט "המילים הטובות" ובשנת 2016 לסרט "הלהקה האחרונה בלבנון".
החל באמצע שנות התשעים החל אביבי עוסק גם בעיצוב אמנותי לפרסומות ולהפקות טלוויזיה מיוחדות. אביבי עיצב מאות פרסומות ושלח ידו גם בעיצוב תפאורה לתוכניות טלוויזיה כמו "לילה גוב" והפקת ליל בחירות 2006 של ערוץ 10.
הערות שוליים

↑  לירון זייד וגלעד שלמור, ‏הזמר גבי שושן הלך לעולמו בגיל 66, באתר ‏מאקו‏, 6 בפברואר 2016
↑  עכבר העיר, שני סרטים זכו בפרס אופיר, באתר הארץ, 15 בספטמבר 2006
↑  ספי קצב, ‏הפתעה: שליחותו של הממונה על משאבי אנוש הוא סרט השנה, באתר ‏מאקו‏, 21 בספטמבר 2010
אאו-היידהאוזן

| --- | --- |

המיקום של רובע אאו-היידהאוזן במינכן
 מידע
 עיר:  מינכן
 על שם:  או, Haidhausen 
 שטח:  4.24 קמ"ר 
 אוכלוסייה:  61,699 (31 בדצמבר 2016)
 קואורדינטות:  48°07′55″N 11°35′20″E﻿ / ﻿48.1319°N 11.5889°E﻿ / 48.1319; 11.5889
 he
 
אאו-היידהאוזן (בגרמנית: Au-Haidhausen) הוא רובע בעיר מינכן. הרובע ממוקם מול אזור העיר העתיקה של מינכן על הגדה המזרחית של נהר האיסר. האזור היו מיושב עוד מתחילת המאה ה-9. הרובע הוקם בשנת 1854.
הרובע משתרע על פני 4.22 קמ"ר. נכון לשנת 2022 הכיל הרובע 63,355 תושבים.
בנוסף להיות אזור מגורים הרובע, אשר ממוקם בקרבת תחנת מינכן-מזרח, הוא גם אזור בילוי פופולרי אשר מושך אליו עשרות אלפי מבלים בכל סוף שבוע ואשר מכיל לא מעט ברים ומועדונים.
הרובע ניזוק קשות במהלך מלחמת העולם השנייה בהתקפות האוויריות שאירעו במהלך ה-24 ו-25 באפריל 1944.
אתרים בולטים

מוקדי עניין בולטים בתחום הרובע:
בירגרברויקלר, מיקום הפוטש במרתף הבירה - מקום ניסיון ההתנקשות הראשון באדולף היטלר.
מקסימיליאנאום (אנ') - מבנה אשר שימש בעבר כמקום מושבו של הפרלמנט הממלכתי של בוואריה.
שוק וינר מרקט
גלריית תמונות

מקסימילאנאום
כיכר וינה
קפלת לורטו
שוק חג המולד של אאו-היידהאוזן
Matched grip

אחיזה תואמת המשמשת בתיפוף.
Matched grip (בתרגום חופשי: אחיזה תואמת, מכונה גם parallel grip - אחיזה מקבילה) היא שיטה לאחיזת מקלות תיפוף למטרת נגינה על כלי הקשה. באחיזה התואמת כל יד אוחזת במקל שלה באותה צורה, ואילו ב-traditional grip (אחיזה מסורתית) כל יד מחזיקה את המקל בצורה אחרת.
צורות ספציפיות לאחיזה הן אחיזה צרפתית, אחיזה גרמנית ואחיזה אמריקאית.
האחיזה התואמת מבוצעת על ידי אחיזת מקלות התוף באצבע המורה והאמה המקיפות את המקל ובנוסף אחיזה בעזרת האגודל בחלקו העליון.
זזה מאפשר למקל לנוע בחופשיות ולקפוץ לאחר שהוא מכה בכלי הקשה. ניתן לנגן באמצעות כל אחת מהאחיזות העיקריות שלמטה בעזרת נקודת משען של האצבע המורה, נקודת משען של האמה או שילוב של שניהם. ניתן למקם את נקודת המשען על מפרקי האצבעות הראשונות או השניות של אצבע המשען הראשית. אפשרויות אלה מובילות להרבה וריאציות טכניות בעמדת הנגינה. כל האחיזות, עם כל וריאציות נקודת המשען, חלות גם על יד ימין של "האחיזה המסורתית".
אחיזה צרפתית

באחיזה בצרפתית כפות הידיים פונות ישירות זו אל זו והמקל נע בעיקר עם האצבעות ולא עם פרק כף היד כמו באחיזה גרמנית. זה מאפשר דרגה גבוה יותר של עדינות ותוספת של סיבוב הזרוע למכה, וזו הסיבה שרבים מנגני הטימפני מעדיפים אחיזה צרפתית. אחיזה זו משתמשת בשרירי האצבעות הקטנים והמהירים יותר.
אחיזה בשימוש גם בנגינת בטמפו מהיר, כולל סווינג או ג'אז על מצילת הרייד. במכות חזקות יותר, שורש כף היד מסתובב הרבה באותה צורה כמו בעת שימוש בפטיש ומסמר.
אחיזה גרמנית

באחיזה גרמנית כפות הידיים מקבילות לראש התוף או למשטח נגינה אחר, והמקל נע בעיקר עם פרק כף היד. אחיזה גרמנית מספקת כמות גדולה של עוצמה, אך לא אמפשרת לנגן במהירות שמספק השימוש באצבעות כמו באחיזה בצרפתית. משתמשים בו כאשר עוצמת בנגינה היא השיקול העיקרית, כמו למשל כשמנגנים על תוף בס. זו גם האחיזה העיקרית בשיטת מולר. האחיזה הגרמנית מספקת את הטווח הדינאמי הרחב ביותר..
אחיזה אמריקאית

אחיזה אמריקאית היא הכלאה בין האחיזה הצרפתית והאחיזה הגרמנית. כפות הידיים בדרך כלל בזווית של 45 מעלות, וגם האצבעות וגם כף היד משמשות להזזה של המקל, המוצב במקביל לזרוע. אחיזה זו נחשבת לאחיזה בשימוש כללי על ידי נגני כלי הקשה מכיוון שהיא משלבת את העוצמה ותנועת כף היד הגדולה יותר של האחיזה הגרמנית עם תזוזת האצבעות המהירוה של האחיזה הצרפתית. ניתן לבודד כל אלמנט בתנועת האצבע או בשורש כף היד. כלים בהם מתמשים בטכניקה זו לנגינה כוללים תוף סנר וקסילופונים.
Spirit (שיר)

Spirit (בעברית: רוח) הוא סינגל שהקליטה הזמרת-יוצרת האמריקאית ביונסה, אשר מופיע באלבום הפסקול של The Lion King: The Gift, מתוך הסרט המחודש של "מלך האריות". השיר יצא לאור ב-10 ביולי 2019, על ידי חברת התקליטים וולט דיסני רקורדס, כסינגל הראשון מתוך האלבום.
זהו שיר חדש במלך האריות אותו שרה ביונסה בדמותה של נלה, כאשר היא רצה במדבר יחד עם סימבה חזרה לצוק התקווה.
וידאו קליפ

ב-17 ביולי 2019 בשלוש לפנות בוקר (שעון ישראל) שודר ברשת ABC האמריקאית ספיישל של "מלך האריות" הנקרא "The Lion King: Can You Feel The Love Tonight with Robin Roberts" בו הוצג לראשונה הקליפ לשיר בכיכובה של ביונסה. הספיישל גרף 0.7 אחוזי רייטינג עם 4.27 מיליון צופים. שעות אחדות לאחר שידור הספיישל הקליפ הועלה לערוץ היוטיוב הרשמי של ביונסה וביומו הראשון גרף כ-8 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 99 |  |
|  אירלנד | מצעד הסינגלים האירי | 65 |  |
|  ארצות הברית | בילבורד הוט 100 | 98 |  |
|  ארצות הברית | מצעד שירי ה-R&B | 6 |  |
|  ארצות הברית | רולינג סטון טרנדינג 25 | 8 |  |
|  הולנד | מצעד 40 הסינגלים ההולנדיים | 27 |  |
|  הממלכה המאוחדת | מצעד הסינגלים הבריטי | 59 |  |
|  ולוניה | אולטראטופ 40 | 14 |  |
|  ניו זילנד | המצעד הניו זילנדי הרשמי | 12 |  |
|  סין | בילבורד סין | 7 |  |
|  סקוטלנד | מצעד הסינגלים הסקוטי | 36 |  |
|  פלנדריה | אולטראטופ 50 | 1 |  |
|  קנדה | קנדה הוט 100 | 92 |  |
|  שוודיה | סוורייטופליסטן | 11 |  |